पठानकोट-धर्मशाला मार्ग पर पलटा आॅटो, चालक जख्मी
पठानकोट-धर्मशालामार्ग पर आॅटो पलटने से आॅटो चालक जख्मी हो गया। उसे उपचार के लिए सिविल अस्पताल में भर्ती करवाया गया है। राजेन्द्र निवासी गांव रानीपुर ने बताया कि वह बीती देर रात करीब 10.30 बजे आॅटो लेकर हरियाल से घर लौट रहा था। वह जब गांव जंडवाल अड्डा के निकट पहुंचा तो यहां सड़क किनारे एक खराब ट्रक खड़ा हुआ था। जब वह उसे क्रास करने लगा तो अचानक एक जेसीबी मशीन की साइड लगने के बाद आॅटो ट्रक की साइड में रखे पत्थरों पर चढ़ने के बाद सड़क पर ही पलट गया। किसी तरह वह जख्मी हालत में उठा और सिविल अस्पताल में उपचार करवाने के लिए भर्ती हुआ। उसने बताया कि इस हादसे में उसके ऑटो को भी भारी नुक्सान पहुंचा है।
bho_Deva hin_Deva